Η Ντανίκα Λη Μάσεη, ή όπως είναι γνωστή ως **Comic Book Girl 19**, ή εν συντομία «CBG19», είναι διαδικτυακή διασημότητα, γνωστή για τις κριτικές κόμικς, ταινιών, βιβλίων και τηλεοπτικών σειρών. Είναι περισσότερο γνωστή για το ψυχαγωγικό κανάλι της στους ιστότοπους YouTube και Vimeo με την ονομασία «The Comic Book Girl 19 Show», με περισσότερες από 13 εκατομμύρια προβολές και περισσότερους από 280.000 εγγεγραμμένους χρήστες. Επίσης, κατέχει πτυχίο διαδοχικής τέχνης από το κολέγιο «Savannah College of Art and Design».

Η εκπομπή
---------

Η μασκότ της εκπομπής, το «Ρομπότ»
Το πρώτο επεισόδιο της εκπομπής επιφορτώθηκε (ή «ανέβηκε») στο Youtube στις 14 Απριλίου 2012 και αφορούσε τη σύγκριση μεταξύ Αvengers και X-Men, τη σχέση μεταξύ του Wolverine και των X-Men και τη σειρά κόμικς «Uncanny X-Force». Από τότε η δημοτικότητά της μεγάλωσε κυρίως λόγω των σχολιαστικών βίντεο στην ταινία «Προμηθέας» και της τηλεοπτικής σειράς «Game of Thrones». Αυτή τη στιγμή έχει συνολικά περισσότερες από 13.500.000 προβολές και περισσότερους από 284.000 εγγεγραμμένους χρήστες.

Η εκπομπή περιλαμβάνει τα εξής:

* **Τα καλύτερα κόμικς:** Μία δεκάλεπτη βίντεο-κριτική των καλύτερων διαθέσιμων ιστοριών κόμικς. Οι κριτικές αφορούν κόμικς που έχουν ολοκληρώσει ένα κύκλο και βρίσκονται σε έκδοση γραφικής νουβέλας.
* **Plopcast «καυτών» κόμικς:** Διμηνιαία βίντεο-παρουσίαση σχετικά με τεύχη υπό ανάγνωση, ταυτόχρονα με αναφορές σε τηλεοπτικές εκπομπές, ταινίες, τέχνες, μαζική κουλτούρα και τμήμα ερωτο-απαντήσεων.
* **Επική Ιστορία:** Εικοσάλεπτα αναλυτικά βίντεο σχετικά με τις λεπτομέρειες ενός θέματος (π.χ. Σχετικά με τον Οίκο Λάννιστερ του «Game of Thrones»).
* **Επική Κριτική:** Τριαντάλεπτη ή και μεγαλύτερης διάρκειας κριτική ταινιών με σκοπό την ανάλυσή της σε βάθος, καθώς και επισκόπηση επιλεγμένων σκηνών της.
* **Μινι-σόδεια:** Μικρής διάρκειας βίντεο-παρουσιάσεις τοπικών ταινιών, κριτικών κόμικς και τοπικών θεμάτων.

Η Comic Book Girl 19 γενικά επιχειρεί να σκαλίσει τα υπόβαθρα των διάφορων μύθων της μαζικής κουλτούρας καθώς και να εξετάσει τα ειδικά εφέ των ταινιών. Επίσης, έχει πάρει συνέντευξη από τον τεχνικό ειδικών εφέ Άλεκ Γκίλλις (*Αγγλικά: Alec Gillis*) της «Amalgamated Dynamics, Inc. (ADI)».

Η εκπομπή πραγματοποιείται στο Χόλυγουντ, στην Καλιφόρνια των ΗΠΑ και την σκηνοθεσία και επεξεργασία έχει αναλάβει ο Τάισον Γουήλερ (*Αγγλικά: Tyson Wheeler X.*). Επίσης, περιλαμβάνει και μία μασκότ, ένα ρομπότ, με το όνομα «Ρομπότ», που δίνει ένα χιουμοριστικό τόνο με τα σχόλιά του κατά τη διάρκεια ενός βίντεο.

Έως τις 7 Μαΐου 2014 η εκπομπή μετράει 110 βίντεο στο Youtube και 4 στο Vimeo.

Άλλες εμφανίσεις
----------------

Η Comic Book Girl 19 έχει φιλοξενηθεί στις σελίδες των περιοδικών «Βαράιετι» (*Αγγλικά: «Variety»*) και «Κοσμοπόλιταν» (*Αγγλικά: «Cosmopolitan»*) με θέμα «Τα πιο διάσημα κορίτσια» και «Κορίτσια κάνουν πράγματα που κάνουν οι σπασίκλες μοδάτα» αντίστοιχα. Τον Φεβρουάριο του 2014 έδωσε μια διαλέξη στο TEDx που διοργανώθηκε από το κολέγιο «Claremont Colleges» στο Λος Άντζελες, Καλιφόρνια, ΗΠΑ με θέμα την *«παρουσίαση προσωπικών εμπειριών, χρησιμοποιώντας τα κόμικς, για να βρει νόημα για την ίδια της τη ζωή, και με σκοπό να βοηθήσει άλλους να βρουν δημιουργικούς δρόμους που χρησιμοποιούν μετασχηματικά δυναμικά αφήγησης για να καλυτερεύσουν τις ζωές τους»*.

Έχει συνεισφέρει στην εκπομπή της DC Comics, «DC All Access», με κριτικές σε διάφορα κόμικς. Έχει συμμετάσχει ως καλεσμένοι στις εκπομπές «The Jake Hall Show's Loung Live», «Geek and Sundry» και «Chaotic Awesome» μοιράζοντας τις σκέψεις τις πάνω στην μαζική κουλτούρα και τα κόμικς. Επίσης, έχει ποζάρει σε φωτογράφιση του καλλιτέχνη Ντάνιελ Ντος Σάντος (*Αγγλικά: Daniel Dos Santos*) για το εξώφυλλο της νουβέλας «White Trash Zombie Apocalypse» της Νταϊάνα Ρόουλαντ (*Αγγλικά: Diana Rowland*). Τέλος, μετά τη βράβευσή της στο συνέδριο «Dragon Con» στην Ατλάντα, Τζόρτζια, ΗΠΑ για το κουστούμι του «RoboCop», φιλοξενήθηκε στις σελίδες του blog τεχνολογίας και τέχνης, «Gizmodo».

Το όνομα
--------

Η «CBG19» έχει δηλώσει ότι το όνομά της σχετίζεται με τη 19η κάρτα ταρώ της «Μεγάλης Αρκάνας», που είναι «Ο Ήλιος». Ο αριθμός αυτός παρουσιάζεται αρκετές φορές στα βίντεό της στο Youtube υπό τη μορφή τατουάζ. Στο τέλος της κριτικής για την ταινία «Iron Man 3» παρουσιάζεται το μικρό πραγματικό της όνομα που είναι «Ντέινικα» (*Αγγλικά: Danica*).

Παραπομπές
----------

1. ↑  Ανακτήθηκε στις 23  Οκτωβρίου 2021.
2. ↑  Barnes, Brooks (14 Ιουνίου 2016). «What a *Ghostbusters* Online Attack Says About the Digital Age». *The New York Times*. Ανακτήθηκε στις 14 Ιουνίου 2016.
3. 1 2  Pat Saperstein. «Devour: Most Popular Girls in School, CBG19, The Beatles, Carol Burnett, More». *Variety* (στα Αγγλικά). Ανακτήθηκε στις 4 Μαΐου 2014.
4. 1 2  «Στατιστικά Youtube για το κανάλι Comicbookgirl19». *Social Blade* (στα Αγγλικά). Ανακτήθηκε στις 4 Μαΐου 2014.
5. 1 2  «Frequently Asked Questions». *comicbookgirl19.com* (στα Αγγλικά). Ανακτήθηκε στις 4 Μαΐου 2014.
6. ↑  «About». *comicbookgirl19 @ Youtube* (στα Αγγλικά). Ανακτήθηκε στις 4 Μαΐου 2014.
7. ↑  REBECCA BRITT (5 Ιουνίου 2013). «Comicbookgirl19 Interviews Practical VFX Artist, Alec Gillis». *Fstoppers* (στα Αγγλικά). Αρχειοθετήθηκε από το πρωτότυπο στις 9 Μαΐου 2014. Ανακτήθηκε στις 4 Μαΐου 2014.
8. ↑  «comicbookgirl19, Videos». *Vimeo*. Ανακτήθηκε στις 7 Μαΐου 2014.
9. ↑  «comicbookgirl19, Videos». *Youtube*. Ανακτήθηκε στις 7 Μαΐου 2014.
10. ↑  «Girls Making Geeky Stuff» (στα Αγγλικά). *Cosmopolitan Australia*: σελ. 112, 113. Οκτώβριος 2013.
11. ↑  «Girls making geeky stuff cool». *Cosmopolitan* (στα Αγγλικά). 30 Σεπτεμβρίου 2013. Αρχειοθετήθηκε από το πρωτότυπο στις 16 Απριλίου 2014. Ανακτήθηκε στις 4 Μαΐου 2014.
12. ↑  «Speakers, Comicbookgirl19». *TEDx Claremont Colleges* (στα Αγγλικά). Αρχειοθετήθηκε από το πρωτότυπο στις 23 Απριλίου 2014. Ανακτήθηκε στις 4 Μαΐου 2014.
13. ↑  «DC All Access - Ep 9 - Arrow's Grant Gustin, Justice League 3000 and ComicBookGirl19» (στα Αγγλικά). DC Comics. 10 Δεκεμβρίου 2013. Αρχειοθετήθηκε από το πρωτότυπο στις 16 Απριλίου 2014. Ανακτήθηκε στις 8 Μαρτίου 2014.
14. ↑  Zhang, Jennifer (3 Ιανουαρίου 2013). «Today in 1337LoungeLive – Street Fighter X Megaman with IndieDB's Dave Traeger, Plus Comic Book Girl 19» (στα Αγγλικά). Jacehallshow.com. Αρχειοθετήθηκε από το πρωτότυπο στις 8 Ιανουαρίου 2013. Ανακτήθηκε στις 8 Μαρτίου 2014.
15. ↑  «Talkin' Comics Weekly: Tomb Raider with ComicBookGirl19 & Richard Ryan!» (στα Αγγλικά). Geek and Sundry. Αρχειοθετήθηκε από το πρωτότυπο στις 24 Φεβρουαρίου 2015. Ανακτήθηκε στις 14 Μαρτίου 2014.
16. ↑  «Chaotic Awesome: ROBOCOP Remake Debate with CBG19 & Grant Imahara» (στα Αγγλικά). BitesizeTV. 4 Φεβρουαρίου 2014. Ανακτήθηκε στις 10 Μαρτίου 2014.
17. ↑  Rowland, Diana (2013). *White Trash Zombie Apocalypse* (στα Αγγλικά). Daw Books. ISBN 978-0756408039.
18. ↑  Santos, Daniel Dos. «Butts and Pieces» (στα Αγγλικά). Muddy Colors. Αρχειοθετήθηκε από το πρωτότυπο στις 16 Απριλίου 2014. Ανακτήθηκε στις 17 Μαρτίου 2014.
19. ↑  Liszewski, Andrew. «A Perfect Cardboard Robocop Costume Is a Great Reason To Recycle» (στα Αγγλικά). Gizmodo. Ανακτήθηκε στις 18 Μαρτίου 2014.
20. ↑  Kasher, David (23 Ιουλίου 2013). «Comic Books as Modern Mythology:An Interview with Comic Book Girl 19» (στα Αγγλικά). Hello Giggles. Ανακτήθηκε στις 8 Μαρτίου 2014.

Εξωτερικοί Σύνδεσμοι
--------------------

* Επίσημη ιστοσελίδα της CBG19
* comicbookgirl19 στο Youtube